# **DECIZIA ETAPEI DE ÎNCADRARE**

## Nr. PROIECTdin xx.08.2020

Ca urmare a solicitării de emitere a acordului de mediu adresate de **GISOLUTION&MAP SRL**, cu sediul în Târgu-Mureș, str. Tudor Vladimirescu, nr.67, județul Mureș, înregistrată la **APM Harghita** cu **nr.2727/25.03.2020**, completat ulterior cu nr. **4685/15.06.2020 și nr. 5910/28.07.2020** în baza:

**Legii nr.292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr.57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr.49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **10.08.2020**, că proiectul **“Realizare foraj pentru alimentară cu apă, zona Harghita Mădăraș, județul Harghita”** propus a fi amplasat în **orașul Vlăhița, zona Stațiunea Harghita Mădăraș, nr. FN, judeţul Harghita**, **nu se supune evaluării impactului asupra mediului**. Forajul de explorare proiectat are următoarele coordonate ( sistem stereo 70) **X= 548885**

**Y= 544770**

 **Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr.292/2018, anexa nr.2, pct.2, lit. d) 3. foraje de adâncime, cu excepția forajelor pentru investigarea stabilității solului, în special: 3. Foraje pentru alimentarea cu apă, Forajul de explorare proiectat are următoarele coordonate ( sistem stereo 70)

 **X= 548885**

 **Y= 544770**

 b) caracteristicile proiectului

1.a. **Dimensiunea şi concepţia întregului proiect**:

**Execuția forajului**

Forajul hidrogeologic FH2 Harghita-Mădăraș poate fi executat cu orice instalație de foraj mobilă capabilă de a săpa în roci andezitice foarte tari la diametre de 240-311 mm, până la adâncimea de 100 m. Puțul va fi echipat cu coloană de exploatare unică prevăzută cu filtre în zonele în care se semnalează prezența unor acvifere.

Coloana litologică probabilă a forajelor hidrogeologic FH2 Harghita-Mădăraș este următoarea( Planșa 4):

* 0,00 1,50 m :grohotiș de pantă acoperit de sol vegetal;
* 1,50-32,00 m : depozite vulcanoclastice + piroclastite;
* 32,00-45,00 m: andesite piroxenice;
* 45,00-50,00 m:depozite vulcanoclastice+ piroclastite;
* 50,00-65,00 m: andesite cu amfiboli și piroxeni, intens fisurate și tectonizate;
* 65,00-75,00 m: depozite vulcanoclastice+ piroclasite;
* 75,00-80,00 m:andezite cu piroxeni și amfiboli;
* 80,00-90,00 m:depozite vulcanoclastice+piroclastite;
* 90,00-100,00 m: andezite cu piroxeni și amfiboli;

Operațiile care se execută pentru realizarea FH2 Harghita Mădăraș sunt următoarele(Planșa 4):

* 0-100,00 m: săpare gaură cu sapă cu role(S.R.)$ ∅$244,5 mm.

Se realizează investigarea geologică prin examinarea probelor de sită și a eventualelor carote prelevate pe intervale presupuse a fi productive

>0-100,00 m:carotaj geofizic;

>stabilirea acviferelor care se vor deschide ( se face pe baza diagrafiei geofizice), a lungimii și poziției filtrelor;

* >0,00-100,00 m: tubare coloană PVC PN10 finală,filtrantă de exploatare$∅$140 mm.

În ordinea introducerii la puț, coloana de exploatare de $∅$140 mm va fi alcătuită din:

* 95,00-100,00 m: Decantor confecționat din coloană PVC PN10 plină,$ ∅$140 mm, în lungime de circa 5 m, care la partea inferioară se termină cu o piesă de fund(lungime uzuală 1 m) care servește la restabilirea circulației în vederea introducerii pietrișului mărgăritar și a decolmatării acviferelor.
* 50,00-95,00 m:Coloană PVC PN10 filtrantă $∅$140 mm(filtre șițuite, obișnuit cu lățimea fantei de 1 mm) cu lungime și poziționată după interpretarea disgrafiilor geofizice.
* 0,00-50,00 m: coloană de exploatoare confecționată din coloană PVC PN10 plină,$ ∅$140 mm.

**1.b.** **Cumularea cu alte proiecte**: Nu este cazul.

**1.c.** **Utilizarea resurselor naturale, în special a solului, a terenurilor, a apei şi a biodiversităţii**:

- Resursele naturale utilizate:

- Pietriș mărgăritar pentru filtrarea apei în zona filtrelor deschise pe coloana de exploatare a forajului;

- Apă-pentru prepararea cimentului ce urmează a se realiza direct pe amplasament în vederea realizării izolării coloanei de exploatare, pentru a evita poluarea apei subterane exploatate de la adâncimi mai mari cu ape de suprafață, vulnerabile;

-Pământ- pentru rambleieri și nivelări;

**1.d.** **Producţia de deşeuri**:

* 15 01 01 Ambalaje hârtie și carton ( saci de hârtie) de la ciment și materiale auxiliare- 0,02 t;
* 20 03 01 Deșeuri municipale

Modul de gospodărire al deșeurilor:

- reziduurile de noroi și detritusul vor fi colectate în hane și transportate în locuri special amenajate depozitării acestor tipuri de deșeuri, locuri indicate de autorității locale;

- sacii de hârtie vor fi recuperați;

- deșeurile menajere vor fi colectate în recipienți metalici sau de plastic, urmând a fi evacuate în locuri special amenajate;

**1.e. Poluarea şi alte efecte negative:**

**Apa:**

Prin executarea forajului, se dorește interceptarea unui acvifer, care să asigure alimentarea cu apă a stațiuni. În cazul în care va fi interceptat acviferul care să aibă un debit necesar, acesta va fi exploatat cu un debit optim, care asigure regenerarea zăcământului hidromineral. Protecția și regenerarea acviferului vor fi asigurate prin exploatarea cu un debit optim. Protecția apelor subterane față de factori poluanți de la suprafață se va asigura prin instruirea perimetrului de protecție sanitară - zona de protecție sanitară cu regim sever și cea cu de regim de restricție( pe o rază de 10 m în jurul forajului), conform prevederilor și prin respectarea normelor și măsurilor prevăzute în H.G. nr. 930/2005 referitoare la aprobarea”Normelor special privind caracterul și mărirea zonelor de protecție sanitară și hidrogeologică “

**Aer:**

Singura sursă de poluare pentru aer este motorul instalației de foraj. Acesta folosește drept combustibil motorina, iar factorii poluanți ar fi gazele rezultate în urma arderii combustibilului: oxizi de sulf (SO2), oxizi de azot (NO2), monoxid de carbon (CO). În activitatea de foraj nu sunt prevăzute instalații specifice pentru epurarea gazelor reziduale. Se apreciază că poluarea este nesemnificativă. Concentrațiile și debitele masice de poluanți evacuați în atmosferă sunt nesemnificative, în raport cu capacitatea de dispersie a acestora.

**Zgomot:**

Surse de zgomot și vibrații: motorul instalației de foraj, angrenajele de transmisie a mișcării la echipamentele de lucru ale instalației de foraj, agregatul de producer a aerului comprimat. În urma folosirii motoarelor termice, se emit în atmosferă gaze de eșapament și instalația constituie o sursă de zgomot și vibrații, dar nivelul acestora nu este mai ridicat decât cel al unui motor obișnuit. În plus, instalația funcționează numai pe timpul zilei.

**Solul:**

Solul va fi afectat pe o porțiune redusă în jurul sondei, cca. 30 mp.

Pentru protecția solului se vor efectua următoarele lucrări:

* Amenajarea careului de foraj cu șanțuri de colectare a apelor pluviale;
* Nivelarea terenului aferent căii de acces, instalației de foraj și dotărilor auxiliare;
* Se va proceda la decopertarea stratului fertil și utilizarea stratului de sol vegetal pentru lucrările de refacere de la terminarea forajului;
* Curățarea de materiale exogene și amenajarea, însămânțarea cu iarbă și redarea aspectului inițial al terenului.

**1.f. Riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**Nu este cazul.

**1.g.** **Riscurile pentru sănătatea umană:**

 Nu este cazul.

 **2**. **Amplasarea proiectului**

2.a. Utilizarea actuală și aprobată a terenului:*- Terenul aferent obiectivului se află în extravilanul localității Vlăhița – proprietate privată, cu drept de* ***superficie****- pe o perioadă de 50(cincizeci) ani, în favoarea* ***Gisolution&Map SRL cu sediul în Târgu Mureș, județul Mureș.(****.C.F. nr. 52462, Conform Certificat de urbanism nr. 96/12.12.2019 emis de Primăria Orașului Vlăhița.*

2.b. Bogăția, disponibilitatea, calitatea și capacitatea de regenerare relative ale resurselor naturale:*- nu este cazul.*

2.c. Capacitatea de absorbţie a mediului:

*2.c.1.* zoneumede, zone riverane, guri ale râurilor*: Nu este cazul.*

*2.c.2.* zonecostiere și mediul marin*: nu este cazul,*

*2.c.3.* zonemontaneşiforestiere*: nu este cazul,*

*2.c.4.* arii naturale protejate de interes național, comunitar, internațional*: Forajul se va executa în situl de importanță comunitară ROSCI0090 Harghita Mădăraș și în situl de protecție avifaunistice ROSPA0034 Depresiunea și Munții Ciucului. Sistem stereo 70 X=544777 și Y=548888*

*2.c.5.* zone clasificate sau protejate conform legislației în vigoare*: nu este cazul*

*2.c.6.* zoneîn care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri : *nu este cazul*

*2.c.7.* zonele cu o densitate mare a populației*: nu este cazul;*

*2.c.8.* peisaje și situri importante din punct de vedere istoric, cultural sau arheologic*: nu este cazul,*

 **3. Tipurile și caracteristicile impactului potenţial**

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: terenul aferent obiectivului se află în extravilanul localității Vlăhița, zona Stațiunea Harghita Mădăraș, C.F. nr. 52462-Vlăhița nr. cad 52462;*

*- numărul persoanelor afectate: Nu este cazul.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-* în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact permanent.*

 g) cumularea impactului cu impactul altor proiecte existente și/sau aprobate: - Nu este cazul.

 h) posibilitatea de reducere efectivă a impactului: *prin reabilitarea amplasamentelor afectate temporar imediat după finalizarea lucrărilor-cu termen limită,*

 **II. Motivele pe baza cărora s-a stabilit neefectuarea evaluării adecvate sunt următoarele:**

1. O parte din amplasamentul proiectului se află în situl de importanță comunitară ROSCI0090 Harghita Mădăraș și o distanță de 90 m de la situl de protecție avifaunistice ROSPA0034 Depresiunea și Munții Ciucului.
2. punctul de vedere nr. 470/ST.HR/16.07.2020 și avizul favorabil nr. x.2020 emis de Agenția Națională pentru Arii Naturale Protejate – Serviciul Teritorial Harghita

- proiectul propus intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

* **III. Motivele pe baza cărora s-a stabilit neefectuarea evaluarea impactului asupra corpurilor de apă în conformitate cu adresa nr.1390/DJ/23.03.2020 sunt:**
* - conform Ord. MMP nr. 828/2019, anexa nr. 1.a, pct. h) privind procedura de evaluare a impactului asupra corpurilor de apă, nu necesită elaborarea studiului de evaluare a impactului asupra corpurilor de apă (SEICA).
* - a fost emis Aviz de gospodărire a apelor proiect din 24.03.2020 de către Administrația Națională “ Apele Române” ABA OLT,Sistemul de Gospodărirea Apelor Harghita.

**Condiţiile de realizare a proiectului:**

a) Respectarea obligațiilor prevăzute în **Aviz de gospodărire a apelor proiect din 24.03.2020 privind “Realizare foraj pentru alimentară cu apă, zona Harghita Mădăraș“**

b) Evitarea poluării solului și a mediului acvatic cu produse petroliere în urma pierderilor de carburanți de la mijloacele de transport și de la utilajele de construcții folosite în timpul executării lucrărilor. Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanțe.

c) Este interzisă afectarea terenurilor în afara amplasamentelor autorizate pentru realizarea lucrărilor de investiții, prin:

- abandonarea, înlăturarea sau eliminarea deșeurilor în locuri neautorizate,

- staționarea mijloacelor de transport în afara terenurilor desemnate în acest scop,

- distrugerea sau degradarea, prin orice mijloace, a vegetației ierboase sau lemnoase.

d) Suprafețele de teren afectate temporar prin execuția lucrărilor vor fi redate în categoria de folosință avută anterior, sarcina revenindu-i titularului proiectului.

e) Nivelul de zgomot rezultat în urma desfășurării activității, va respecta prevederile SR ISO nr.1996/2-08 și SR 10.009/2017.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;**

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

  **Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**DIRECTOR EXECUTIV**,

ing. DOMOKOS László József

**ŞEF SERV. A.A.A., ŞEF SERV. C.F.M.,**

ing. BOTH Enikő ing. SZABÓ Szilárd

 **Întocmit Întocmit**

JÁNOSI Teréz-Rozália geogr. MIHÁLY István